Дзяржаўная ўстанова адукацыі

«Мазырскі цэнтр творчасці дзяцей і моладзі»

*Лепшая сцэнарная распрацоўка*

*сюжэтна-гульнёвай праграмы для сярэдняга школьнага ўзросту*

**Сцэнарый**

**сюжэтна-гульнёвай праграмы**

*«Навагодні цуд!»*

**Працягласць праграмы:**15 хвілін

**Удзельнікі:** навучэнцы II ступені агульнай сярэдняй адукацыі

**Аўтар-складальнік:**

Шабалтас Аксана Рыгораўна, культарганізатар I катэгорыі

Мазыр

2019

**ТЛУМАЧАЛЬНАЯ ЗАПІСКА**

Весялосць вакол навагодняй ёлкі, упрыгожанай мішурой, гірляндамі і цацкамі, – такое свята, мабыць, выкліча захапленне ў любога дзіцяці. Яшчэ больш цікавым мерапрыемства зробяць гульні і конкурсы. Спаборніцтвы і забавы з нацыянальным каларытам зробяць свята для дзяцей незабыўным.

**МЭТА:** арганізаваць змястоўны вольны час навучэнцаў на аснове нацыянальных культурных традыцый Палескага рэгіёна.

**ЗАДАЧЫ:**

- стымуляваць цікаўнасць дзяцей да навагодніх свят;

- навучыць дзяцей танцам з залам, гульням «Сняжкі», «Навагодні аркестр», «Слалам»;

- паглыбіць веды пра побыт і мінулае беларусаў;

- развіваць творчыя здольнасці, эрудыцыю, фантазію, назіральнасць, хуткасць.

**АБСТАЛЯВАННЕ:**

* музычныя фанаграмы, мультымедыйная і музычная апаратура, гарнітура, мультымедыйныя слайды.

**РЭКВІЗІТЫ:**

* жэтоны сняжынкі (20 шт.), жэтоны рукавічкі (10 шт.), адзенне на кожнае стагоддзе: скуры (2 шт.), галаўныя уборы (2 шт.), кепкi (2 шт.), прызы (цукеркі).

ПЛАН ПАДРЫХТОЎКІ:

1. Выбар тэмы
2. Падбор матэрыяла
3. Састаўленне гульнёвай праграмы
4. Напісанне сцэнарыя
5. Падрыхтоўка абсталявання
6. Выбар музычнага суправаджэння
7. Падрыхтоўка мультымедыйнага суправаджэння
8. Рэпетыцыі

ПЛАН ПРАВЯДЗЕННЯ:

1. Выхад Бабулі
2. Выхад Снягурачкі разам з сябрамі
3. Гульня з залам
4. Гульня «Сняжкі»
5. Гульня з залам
6. Гульня «Навагодні аркестр»
7. Гульня з залам
8. Спартыўная гульня «Слалам»
9. Пажаданні Дзеда Мароза і Снягурачкі

**Сцэнарый сюжэтна-гульнёвай праграмы «Навагодні цуд!»**

*Да пачатку гульнi памочнiкi Алесь і Янка раздаюць дзецям жэтоны.*

*На мультымедыйным экране назва мерапрыемства «Навагодні цуд!»*

*Гучыць музыка. Прыпеў песні «Ох, зіма, зіма, зіма!»*

*На сцэне сядзіць бабуля, прадзе кудзелю на самапрадцы, у руцэ трымае старадаўняе верацяно, напявае прыпеў песні «Ох, зіма, зіма, зіма!»*

*Выбягае Снягурачка разам са сваімі памочнікамі Алесям і Янкай*

**Снягурачка:** Добры дзень, бабулечка! Добры дзень, дарагія хлопчыкі і дзяўчынкі!

**Бабуля:** Добры дзень,Снягурачка! Прывітанне вам, мае сябры!

**Снягурачка:** Бабулечка, дарагая! Хачу ўсё ведаць пра зімовыя святы. Раскажы нам, калі ласка, як людзі раней сустракалі Новы год, што рабілі, у што гулялі?

**Янка:**Так, так! Гэта вельмі цікава!

**Бабуля:** Добра,слухайце. Некалі людзі адзначалі святы зусім не так, як цяпер, а гуртам: спявалі, гулялі і пераапраналіся. Яшчэ мая бабуля, а ёй яе бабуля расказвалі цікавыя гісторыі пра зімовыя святы нашага Палесся. Хацелі б і вы зазірнуць у стагоддзі і на ўласныя вочы пабачыць гэтыя святы? *(Адказы дзяцей).*

**Снягурачка:** Яшчэ як, бабулечка!

**Бабуля:** А зрабіць гэта нам дапаможа чароўнае верацяно часу.

**Снягурачка:** Цудоўна! Сябры, скажыце, калі ласка, вы любіце падарожнічаць? *(Адказы дзяцей)*

Мы таксама! Сёння я запрашаю вас у падарожжа па навагоднім часе, дакладней сказаць, па стагоддзях... Ад старажытнага да нашага часу. Даведаемся, як жыл,і як святкавалі Новы год нашы дзяды**-**палешукі? А іх прадзеды? Што рабілі? У што гулялі?

Вы гатовы да гэтага навагодняга, таямнічага падарожжа? *(Адказы дзяцей)*

*Гучыць фонавая музыка. На мультымедыйным экране слайд «Чароўнае верацяно часу».*

*(Бабуля ў гэты час прадзе кудзелю, якая напрыканцы гульні будзе талісманам будучага года - сімвал дабра)*

***(Верацяно падае з рук бабаули и гучыць трывожная музыка)***

**Алесь:** Глядзіце, што гэта такое? ***(На сцэне ляжыць метла снеговика. На ей записка. Знойдзеце другую, у чароуны шлях дзверы адчыню, а не знойдзеце -зачыню.***

**Снягурачка: Гэта праказы Снегавика, гуляу у метлабол, а зараз яму дапамагай. Тады и будзе правадником па падарожжы. Ен пабывау ва усих стагоддзях. У каго у руках пруцики. Выходзьце да нас. Вам патрэбна скласци такую ж метлу як и гэта. Глядзим уважлива, хто хутчэй той и перамагае. (Гульня складзи навагоднюю мятлу Снегавика).**

**Появляется снеговик.**

**Снеговик. А чтобы отпаравится в путь нам необходимо очистить дорогу от комов снега.**

**(С помощью метелок дети качают комы и собирают их)**

*стаговялізны снежны ком, на ім ліст паперы са словамі: направа пойдзеш – сюрпрыз знойдеш, налева пойдзеш – падарунак знойдеш)*

*Што здарылася? Не разумею… Навагодняе свята пад пагрозай? Падарункаў няма і сюрпрызаў таксама. Што будзем рабіць?*

***Снягурачка:*** *Ведаю! Усё будзе добра! Дапамагаць падарожнічаць нам будуць «чароўныя словы: «Навагодні цуд прыйдзі! У свята акуні!». Зараз мы з вамi пераносімся ў старажытны свет! Закрывайце, калі ласка, вочы далонямi і паўтарайце гэтыя чароўныя словы за мной.*

*Гучыць фонавая музыка. На мультымедыйным экране слайд старажытнага свету.*

*(У гэты момант памочнiкi Алесь і Янка накiдваюць на сябе мехавыя скуры – адзенне таго часу).*

*Гучыць чароўная музыка*

**Снягурачка:** Навагодні цуд прыйдзі! У свята акуні! *(Дзеці паўтараюць словы)*.

Адкрывайце, калі ласка, вочы. Мы з вамі на Юравічскай стаянцы. Зараз вы не сучасныя дзеці, а старажытныя людзi таго часу. Вакол вас вялiкi, непраходны зімовы лес, гурбы, пячоры, маманты, шаблязубыя тыгры і пячорныя мядзведзі. Чым займалiся людзі ў гэтым стагоддзі? Зараз мы знойдзем адказ на гэтае пытанне.

Хто атрымаў жэтоны са сняжынкамі, калі ласка, падымайцеся да нас на сцэну.

*На сцэну выходзяць 20 удзельнікаў з жэтонамі. Алесь і Янка дзеляць удзельнікаў на дзве каманды па 10 чалавек. Разам лепяць снежкі, збіраюць іх у вялізны ком. Каманда, якая першая злепіць снежны ком, - пераможца.*

**Гульня «Сняжкі»**

*Гучыць музыка. На мультымедыйным экране слайд «Вярацяно часу»*

**Снягурачка:** Пачалі! *(Праходзіць гульня)*

Вызначаем пераможцаў! Малайцы, дзеці! *(Вядучы падводзіць вынікі і ўзнагароджвае ўдзельнікаў цукеркамі). (Удзельнікі гульні вяртаюцца на месцы ў зале)*

**Снягурачка:** А заразмы працягваем наша навагодняе падарожжа. Закрывайце, калі ласка, далонямi вочы і паўтарайце чароўныя словы за мной.

*Гучыць фонавая музыка. На мультымедыйным экране слайд «Сярэднявечча». У гэты час памочнікі Алесь і Янка надзяваюць сярэднявечныя галаўныя ўборы*

**Гульня з залам**

*Гучыць чароўная музыка*

**Снягурачка:** Навагодні цуд прыйдзі! У свята акуні! *(Дзеці паўтараюць словы)*

Адкрывайце, калі ласка, вочы, вось мы і на месцы, ў Сярэднявеччы.

Перад намі *-* Мазырскі замак, дзе танцавала навагоднія танцы Палеская шляхта.

Вось і мы з вамі зараз патанцуем. Патанцуем разам? *(Адказы дзяцей)* Танцуйце разам з маімі сябрамі!

*Гучыць фонавая музыка. Снягурачка разам з сябрамі і залам танцуюць, выконваюць розныя элементы танца*

**Танец з залам**

*На мультымедыйным экране слайд «Сярднявечча»*

**Снягурачка:** Малайцы, дзеці! Некалі таксама, гуртам, танцавалі нашы продкi на Мазыршчыне. А мы з вамі працягваем наша падарожжа далей. Закрывайце, калі ласка, далонямi вочы і паўтарайце чароўныя словы за мной.

*Гучыць фонавая музыка. На мультымедыйным экране слайд «20-е стагоддзе». У гэты час памочнікі Алесь і Янка накідваюць джынсавыя курткі, кепкi*

**Гульня з залам**

*Гучыць чароўная музыка*

**Снягурачка:** Навагодні цуд прыйдзі! У свята акуні! *(Дзеці паўтараюць словы)*

Адкрывайце, калі ласка, вочы. Вось мы і на месцы, зараз мы ў 20**-**ым стагоддзi! Слухайце, калі ласка, наша пытанне.

*Гучыць фонавая музыка. Сябры задаюць пытанне дзецям, правільны адказ з’ўляецца на мультымедыйным экране*

**Пытанне на экране**

**Янка:** Беларускі дырыжор, народны артыст Міхаіл Якаўлевіч Фінберг родам з Мазыра? *(Адказы дзяцей)*

**Гульня «Навагодні аркестр»**

**Снягурачка:** Скажыце, калі ласка, якія музычныя інструменты ёсць у аркестры Міхаіла Якаўлевіча Фінберга? *(Адказы дзяцей)*

Зараз мы з вамі станем сапраўдным аркестрам. Гэтая частка залы будзе ў нас скрыпачамі. *Скрыпа****-****скрыпа****-****скрыпачы* – паспрабуем. Гэтая частка залы – трубачы: *труба****-****труба****-****трубачы* – давайце разам. А вы ў нас – сапраўдныя барабаншчыкі: *бара****-****бара****-****барабан* – паспрабуем.

Зараз мы даведаемся, які інструмент будзе саліраваць у аркестры. Я паказваю на каманду, а вы гучна называеце свой інструмент. Раз, два, тры! Пачалі!

*Гучыць фонавая музыка*

*На мультымедыйным экране слайд «Музычныя інструменты», «Аркестр М.Я. Фінберга»*

**Снягурачка:** Цудоўна! Малайцы, дзецi! У вас добра ўсё атрымалася! А мы працягваем наша падарожжа далей. Закрывайце, калі ласка, далонямi вочы і паўтарайце чароўныя словы за мной.

*Гучыць фонавая музыка. На мультымедыйным экране слайд «21-е стагоддзе»*

**Гульня з залам**

*Гучыць чароўная музыка*

**Снягурачка:** Навагодні цуд прыйдзі! У свята акуні! *(Дзеці паўтараюць словы)* Адкрывайце, калі ласка, вочы. Вось мы і на месцы. Зараз мы з вамі апынуліся ў 21-ым стагоддзi! Чым жа займаюцца людзі нашага часу? *(Адказы дзяцей)*

Слухайце, калi ласка, наша пытанне.

**Гульня з залам**

*Гучыць фонавая музыка. На мультымедыйным экране з’яўляецца правільны адказ на пытанне*

**Пытанне на экране**

**Алесь:**Адкажыце, калі ласка, на наступнае пытанне: Спартыўна-аздараўленчы комплекс «Мазыр» гарналыжны? *(Адказы дзяцей)*

**Снягурачка:** Малайцы! Дзеці, у каго жэтоны рукавічкі, калі ласка, запрашаем да нас на сцэну. Сёння пашчасціла багата каму з вас. Кожная рукавічка – асаблівая. Глядзім, ці ёсць там цукеркі? Няма? Як гэта магло здарыцца?..

Я ведаю… Гэта Цмок з Сярэднявечча забраў усе цукерачкі! Але вы не хвалюйцеся. Паклічам Дзядулю Мароза, ён нам дапаможа! Але паклікаць трэба так, каб не здагадаўся Цмок. Гэта частка зала будзе крычаць Дзядуля, а гэта – Мароз. Але крычаць трэба адначасова. Калі ласка, пачынаем!

*Гучыць фонавая музыка.*

*На мультымедыйным экране слайд «Дзед Мароз»*

**Дзед Мароз:** О-го-го! Чую, чую! Вось і прыйшоў да вас. Што здарылася тут у вас ?

**Снягурачка:** Цмок падарункі ўсе забраў, і сюрпрыза ў мяне не атрымалася.

**Дзед Мароз:** Не хвалюйцеся, дзеці. Усё будзе добра!

**Спартыўная гульня «Слалам»**

*Гучыць фонавая музыка. На мультымедыйным экране слайд «21-е стагоддзе». Сябры дзеляць удзельнікаў на дзве каманды па 5 чалавек*

**Дзед Мароз:** Увага! Мы прапануем вам спартыўную гульню «Слалам». Перад вамі на пэўнай адлегласці стаяць кеглі. Трэба на лыжах абыйсці кеглі і вярнуцца на месца. Пачалі! *(Праходзіць гульня)*

**Дзед Мароз:** Вызначаем пераможцаў! Малайцы, дзеці! *(Вядучы падводзіць вынікі і ўзнагароджвае ўдзельнікаў цукеркамі. Удзельнікі гульні ідуць у залу)*

*(Каля экрана пад ёлкай Снягурачка знаходзіць мяшок, у якім падарункі для дзяцей)*

**Снягурачка:** Малайчынкі! Вы цудоўна справіліся! Дзядуля, а вось і мяшок з падарункамі!

**Дзед Мароз:** Бычыце, як добра, усё атрымалася! Сапраўдны Навагодні цуд!

**Снягурачка:** Дзякуй табе, дарагая бабулечка! За такі малы час мы разам успомнілі столькі цікавых гульняў нашых прадзедаў, нашай малой Радзімы!

**Бабуля:** Так, так! Добра, калі ўсе гуртам, калі разам усе! За гэты час навагодняй вандроўкі ў мяне атрымаўся вось такі вязаны падарунак-талісман будучага года – сімвал дабра.

Па добрай Палескай звычцы трэба разам сказаць «Няхай ўсё будзе добра!» *(Вешаюць разам на ялінку сімвал дабра)*

**Дзед Мароз:** Я спадзяюся, што вам спадабаліся нашы навагоднія прыгоды па стагоддзях. Чакаю з вамі наступнай сустрэчы. Шануйце, ганарыцеся, любіце сваю гісторыю, сваю прыгожую і квітнеючую Беларусь! З Новым годам!

**Алесь і Янка:** А зараз усіх танцаваць запрашаем і смяяцца дазваляем!

*Гучыць фонавая музыка «Ох, зіма, зіма, зіма!»*

**ЛІТАРАТУРА І ІНФАРМАЦЫЙНЫЯ РЭСУРСЫ:**

1. Касцюкавец, А.П. Беларускія народныя абрады / А.П. Касцюкавец. –Мінск: Беларусь, 1994.
2. Мой край завецца Беларуссю: дапаможнік для педагогаў устаноў, якія забяспечваюць атрыманне школьнай адукацыі / Аўт.-склад. А.І. Красіла. – Мазыр: ТАА ВД «Белы Вецер», 2004.
3. Пралыгіна, Н.В. Далучэнне школьнікаў да беларускай нацыянальнай культуры сродкамі народных гульняў / Н.В. Пралыгіна. – Мазыр: ТАА ВД «Белы Вецер», 2007.
4. Пралыгіна, Н.В. Вянок гульняў / Н.В. Пралыгіна. – Мінск: Беларусь, 2015.